Herrens veier (TV-serie)

Herrens veier (orig. Herrens Veje) er en dansk TV-serie i 10 episoder produsert i 2017 og ytterligere 10 i 2018 av Danmarks Radio. Seriens hovedforfatter er Adam Price. I Norge ble serien sendt på NRK.

Herrens veier handler om prestefamilien Krogh. Faren, Johannes, er prest i Folkekirken, gift med Elisabeth og har sønnene
August og Christian. Historien er inspirert av myten om Kain og Abel.

Handling 
Historien sentrerer rundt en familie av prester: Johannes, hans kone Elisabeth, og de to sønnene deres August og Christian.

Men farens klare favorittisme ovenfor August, og hans tydelige skuffelse over Christian, tvinger begge sønnene til å ta desperate valg for å enten vinne farens kjærlighet eller slippe fri fra hans grep.

Roller (utvalg) 
 Lars Mikkelsen: Johannes Krogh, prest
 Ann Eleonora Jørgensen: Elisabeth Krogh, Johannes’ ektefelle
 Simon Sears: Christian, Johannes’ sønn 
 Morten Hee Andersen: August, Johannes’ sønn
 Fanny Louise Bernth: Emilie, Augusts ektefelle

Priser 
Herrens veier vant Robertprisen for årets TV-serie i 2018 og 2019. Ann Eleonora Jørgensen mottok Robertprisen for årets kvinnelige hovedrolle – TV-serie både i 2018 og 2019 og Lars Mikkelsen Robertprisen for årets mannlige hovedrolle – TV-serie, også i begge år. Mikkelsen vant i tillegg International Emmy Award for Best Actor i 2018.

Referanser

Eksterne lenker 
 

Danske dramaserier
TV-produksjoner på DR
Danske TV-serier fra 2010-årene
Robertprisen for årets TV-serie